Diari Oficial de la Generalitat Valenciana


Sumari del DOGV 9626, del 27-06-2023 (2023/6774)

RESOLUCIÓ de 29 de maig de 2023, del director gerent de l'Autoritat de Transport Metropolità de València, per la qual s'aprova el Programa de teletreball del personal laboral propi de l'Autoritat de Transport Metropolità de València.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9626

Data del DOGV
:   27-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6774


Data del document
:   29-05-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * treball a distància

RESOLUCIÓ de 29 de maig de 2023, del director gerent de l'Autoritat de Transport Metropolità de València, per la qual s'aprova el Programa de teletreball del personal laboral propi de l'Autoritat de Transport Metropolità de València. [2023/6774]  
L'Autoritat de Transport Metropolità de València (d'ara endavant ATMV) és un organisme autònom, adscrit a la Conselleria de Política Territorial, Obres Públiques i Mobilitat, que disposa de personal funcionari de l'Administració de la Generalitat i de personal laboral propi de l'ATMV.  
Per Resolució de 21 de desembre de 2022, de la Secretaria Autonòmica de Justícia i Administració Pública, d'aprovació del Programa de teletreball de l'Autoritat de Transport Metropolità de València, número 13/2022 (DOGV 9508, 10.01.2023), s'ha aprovat el Programa de teletreball del personal funcionari de l'ATMV seguint les directrius previstes en el Decret 49/2021, d'1 d'abril, del Consell, de regulació del teletreball com a modalitat de prestació de serveis de personal empleat públic de l'Administració de la Generalitat (DOGV 9059 12.04.2021).  
  
El personal laboral propi de l'ATMV es regeix pel conveni col·lectiu de treball de l'entitat pública de Transport Metropolità de València (BOP núm. 95 de 23.04.2007), la vigència del qual va finalitzar el 31 de desembre de 2007. D'acord amb l'article 86 de l'Estatut dels Treballadors es reconeix la ultraactivitat dels convenis col·lectius una vegada s'haja denunciat i conclosa la duració pactada.  
Ateses les dates de vigència d'aquest conveni no es feia esment a la possibilitat d'aplicar la modalitat de teletreball al seu personal. No obstant això, a fi de mantindre el principi d'igualtat entre els diferents empleats públics de l'ATMV, pertoca aplicar per analogia al personal laboral propi de l'ATMV les condicions previstes en el Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat al personal laboral propi de l'ATMV.  
  
D'acord amb el que anteriorment s'ha exposat, amb data 26 de maig de 2023 es va acordar entre l'ATMV i els treballadors que exerceixen llocs de treball de naturalesa laboral que no comporten necessàriament la prestació de serveis presencials, la implantació del Programa de teletreball per al personal laboral inclòs en aquest programa.  
Vists els informes de 26 de maig de 2023 d'existència de crèdit pressupostari suficient i d'impacte de gènere del secretari general de l'ATMV.  
Fent ús de les facultats atribuïdes pel citat article 16 apartat 1.c del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València (DOGV 8076, 04.07.2017), resolc:  
  
Primer  
Aprovar el Programa de teletreball i els seus annexos del personal laboral propi de l'ATMV.  
  
Segon  
Ordenar la publicació del Programa de teletreball del personal laboral propi de l'ATMV en el DOGV.  
  
Contra la present resolució, que no posa fi a la via administrativa, podrà interposar-se recurs d'alçada, davant el Consell d'Administració de l'ATMV, en el termini d'un mes, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, i l'article 22.4 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
  
València, 29 de maig de 2023.- El director gerent de l'ATMV: Manuel Martínez Grau.  
  
ANNEX I  
(Un per cada tipus de lloc)  
  
Fitxa d'identificació de compromisos d'execució  
  
Programa de teletreball del personal laboral propi de l'organisme Autoritat de Transport Metropolità de València (ATMV)  
Òrgan superior o directiu del qual depenen els llocs de treball  
Direcció Gerència ATMV  
  
A) Dades relatives al lloc de treball  
  
Lloc en modalitat de teletreball   
(denominació)   
Unitat administrativa competent per a efectuar el seguiment   
Òrgan superior o directiu d'adscripció Direcció Gerència ATMV  
Conselleria o organisme ATMV  
  
  
B) Descripció de l'activitat a desenvolupar  
La tasca o activitat és una acció específica que identifica un procés i no han de ser enunciats generals o de funció, sinó que han de concretar-se en una acció i un objecte sobre el qual s'exerceix l'acció, i amb un començament i final definit. Ha de poder ser observable, de manera que veient els seus resultats es puga concloure que l'activitat ha sigut executada, i mesurable, això és, que veient els seus resultats es puga concloure si ha sigut bé o mal executada i quantificar aquest judici. Cada tasca és independent d'altres accions i té sentit en si mateixa.  
  
  
Nom de la tasques o activitats a desenvolupar:  
  
1.  
2.  
3.  
  
  
C) Criteris per a la seua avaluació  
En aquest apartat el que es dissenya són les raons per les quals es determina que l'execució compromesa està ben feta. Per exemple, si s'ha compromés la realització d'un expedient concret s'ha d'enunciar la necessitat que satisfà: una adscripció; l'estructuració d'una activitat formativa, la seua possibilitat; el pagament de la nòmina; la realització d'un estudi; etc.  
  
Criteris d'execució de la tasca o activitat a desenvolupar: 1. (nom)  
  
  
  
Criteris d'execució de la tasca o activitat a desenvolupar: 2. (nom)  
  
  
  
Criteris d'execució de la tasca o activitat a desenvolupar: 3. (nom)  
  
  
  
D) INDICADORS DE COMPLIMENT  
Els indicadors han de permetre mesurar les realitats provocades per les execucions de la persona teletreballadora, ja que són efectes del seu procedir, de manera que puga veure's si l'activitat compromesa ha estat bé o mal realitzada i si el criteri d'execució ha sigut satisfet o no.  
  
  
Indicadors de l'activitat a desenvolupar: 1. (nom)  
  
  
  
Indicadors de l'activitat a desenvolupar: 2. (nom)  
  
  
  
Indicadors de l'activitat a desenvolupar: 3. (nom)  
  
  
  
E) Freqüència compromesa  
La freqüència compromesa consisteix en una estimació del nombre de vegades que l'activitat es realitzarà en el temps de teletreball.  
  
Activitat a desenvolupar; 1. (nom) (nombre)  
Activitat a desenvolupar; 2. (nom) (nombre)  
Activitat a desenvolupar; 3. (nom) (nombre)  
  
  
F) Dates de comprovació  
Dates compromeses per a avaluar el desenvolupament de les activitats i poder realitzar accions correctores i motivadores. Poden establir-se per terminis, fases importants de l'execució o per decisions transcendents que afecten l'execució compromesa.  
  
Activitat a desenvolupar; 1. (nom) Dates aproximades d'avaluació  
Activitat a desenvolupar; 2. (nom) Dates aproximades d'avaluació  
Activitat a desenvolupar; 3. (nom) Dates aproximades d'avaluació  
  
  
G) Data de finalització  
El programa de teletreball ha de contindre per a cada actuació o tasca la seua data de finalització, això és, la data en què l'execució compromesa estarà finalitzada. No necessàriament ha de coincidir amb el temps de teletreball, però sí amb la freqüència de les execucions compromeses.  
  
Activitat a desenvolupar; 1. (nom) Data de finalització  
Activitat a desenvolupar; 2. (nom) Data de finalització  
Activitat a desenvolupar; 3. (nom) Data de finalització  
  
  
  
  
ANNEX II  
Sol·licitud de participació en el programa de teletreball del personal laboral propi de l'ATMV  
  
1. Dades del personal  
Nom i cognoms:  
DNI:  
Edat:  
Relació jurídica amb l'Administració:  
Adreça (cal aportar certificat d'empadronament):  
Població:  
2. Dades del lloc de treball  
Número del lloc de treball:  
Denominació:  
Classificació:  
Adreça:  
Nom de la persona responsable de la unitat administrativa:  
Lloc de la persona responsable:  
3. Aspectes relacionats amb la vida laboral, familiar i personal  
Respecte a la situació familiar  
Especifique si té càrregues personals i familiars i aporte, en el seu cas, documentació acreditativa.  
SÍ \_\_ NO \_\_  
Respecte a la salut  
Indique si té algun tipus de diversitat funcional reconeguda que interferisca en la seua vida diària en relació amb l'acompliment del seu lloc de treball i aporte, en el seu cas, documentació acreditativa.  
SÍ \_\_ NO \_\_  
  
Indique si té algun tipus de reconeixement de mobilitat reduïda que interferisca en la seua vida diària en relació amb l'acompliment del seu lloc de treball i aporte, en el seu cas, documentació acreditativa.  
SÍ \_\_ NO \_\_  
Si no té un grau de discapacitat igual o superior al 33 %, indique si per raó de llarga o crònica malaltia no pot realitzar la seua jornada laboral completa, amb el certificat previ d'aquest aspecte per la Unitat de Valoració d'Incapacitats.  
SÍ \_\_ NO \_\_  
Respecte a la mobilitat i el temps de desplaçament  
Quina distància hi ha des del seu domicili fins al centre de treball- (aproximada): \_\_\_\_\_\_\_  
Quant temps tarda a arribar des del seu domicili al centre de treball- (aproximat): \_\_\_\_\_\_\_  
  
Localitat, data i signatura  
  
Clàusula del deure d'informar  
La participació en el programa de teletreball requereix el tractament de dades personals per la qual cosa, d'acord amb el que s'estableix en l'article 13 del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE s'informa les persones interessades en els termes següents:  
  
a) La responsable del tractament és la Conselleria de Justícia, Interior i Administració Pública, amb domicili al c/ de la Democràcia, núm. 77, 46394 València.  
b) Pot contactar amb la Delegació de Protecció de Dades de la Generalitat Valenciana a través del compte de correu qnj@csi.bq o dirigint escrit al passeig de l'Albereda, 16 - 46566 València.  
c) Amb base jurídica en el compliment d'una missió realitzada en interés públic i en l'exercici de poders públics conferits al responsable del tractament, la Llei 10/2010, de 9 de juliol, d'ordenació i gestió de la funció pública valenciana, legitima aquest tractament de dades amb la finalitat d'avaluar i revocar la incorporació del personal que ho sol·licita al programa de teletreball que corresponga.  
d) Els destinataris previstos als quals se cediran les dades segons estableix el decret seran la Inspecció General de Serveis, l'Institut Valencià d'Administració Pública i aquells òrgans als quals s'estiga obligat per norma legal.  
e) No està previst realitzar transferències internacionals de dades.  
f) Les dades personals es conservaran durant el temps necessari per a complir la finalitat per a la qual es demanen i pels terminis establits en les normes vigents per a complir obligacions i responsabilitats legals, i seran suprimides d'acord amb el que s'estableix en la normativa d'arxius i documentació.  
g) Les persones interessades podran exercitar el dret d'accés a les seues dades personals, la rectificació o supressió d'aquestes, la limitació o oposició al seu tractament, bé mitjançant escrit, amb identificació prèvia, dirigit a l'òrgan responsable del tractament per correu postal o presentant-lo davant un registre d'entrada presencial, o bé a través del tràmit telemàtic publicat en la seu electrònica de la Generalitat Valenciana:  
https://www.gva.es/es/proc19970  
h) Si les persones interessades entenen que s'han vist perjudicades pel tractament de les seues dades o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible en la pàgina web  
 https://www.aepd.es/  
  
  
  
ANNEX III  
Qüestionari d'autoavaluació  
Prevenció de riscos laborals en el lloc de treball  
  
Programa de teletreball personal laboral propi ATMV  
Pla personal de treball  
Nom i cognoms:  
DNI:  
Número i denominació del lloc de treball:  
Direcció del lloc de treball:  
  
El qüestionari exposat té un caràcter no exhaustiu i ha d'entendre's com una identificació de les condicions de treball que, com a mínim, hauria de tindre el lloc per a aquesta modalitat de treball no presencial. Això ens permetrà no només treballar de manera confortable, sinó identificar els factors que puguen generar problemes de tipus muscular, fatiga visual o mental.  
Es recorda que la recopilació d'informació que es du a terme amb aquest qüestionari ha d'anar acompanyada d'una formació específica al personal sobre els riscos i les mesures preventives aplicables a aquesta mena de lloc.  
Així mateix, es reitera la disponibilitat del document SPRL\_ DIPRL\_12. Prevenció de riscos laborals durant l'ús de l'ordinador fora del lloc de treball habitual, amb la finalitat de donar compliment a l'article 18 de la Llei 31/1995, de prevenció de riscos laborals.   
http://prevencio.gva.es/es/  
Instruccions per a l'ús del qüestionari  
1. El qüestionari ha de ser emplenat pel personal empleat públic, recaptant la informació de les condicions presents en el lloc elegit per a teletreballar.  
2. Les preguntes es refereixen a les condicions específiques del lloc en el qual la persona exercirà el treball amb l'ajuda de l'ordinador i els elements auxiliars necessaris (documents, telèfon, etc.).  
Manera de conducta segons les respostes de cada apartat  
a) Resposta afirmativa (SÍ): la condició de treball és adequada.  
No és necessari prendre cap mesura.  
b) Resposta negativa (NO): es recomana que el personal empleat públic prenga mesures per a l'adequació. Si això no és possible es posarà en coneixement del Servei de Prevenció de Riscos Laborals, per a estudiar la possibilitat d'adopció de les mesures preventives pertinents.  
  
  
Equip de treball  
(1) Disposa d'accés a internet que permeta una connexió ràpida i estable- SÍ/NO  
  
Pantalla  
(2) Pot ajustar la configuració de pantalla (caràcters ben definits, dimensionats i configurats) per a poder visualitzar nítidament els caràcters d'acord amb les seues necessitats visuals- SÍ/NO  
(3) La imatge és estable (sense parpellejos, moviments o vibracions)- SÍ/NO  
(4) La vora superior de la pantalla està a l'altura dels ulls o una mica per avall- SÍ/NO  
(5) Pot situar la pantalla a una distància adequada que li facilite la visió d'acord amb les seues necessitats- Es recomana una distància entre 40-70 cm respecte als ulls de la persona usuària. SÍ/NO  
(6) La pantalla està col·locada davant de vosté- SÍ/NO  
(7) Pot regular fàcilment la inclinació, altura i el gir de la pantalla- SÍ/NO  
  
Teclat  
(8) La inclinació del teclat és ajustable- SÍ/NO  
(9) Disposa d'espai davant del teclat per a donar suport a les mans i els avantbraços- SÍ/NO  
(10) La disposició del teclat afavoreix, en la mesura del possible, l'alineació entre l'avantbraç-monyica-mà- SÍ/NO  
(11) Els símbols són fàcilment llegibles i la seua superfície és mat per a evitar reflexos- SÍ/NO  
  
Taula/superfície de treball  
(12) La taula de treball disposa de dimensions suficients per a col·locar els equips de treball adequadament (pantalla, teclat, ratolí, documents) i treballar amb comoditat- SÍ/NO  
(13) L'espai davall de la taula permet espai suficient per a allotjar les cames amb comoditat i per a possibilitar canvi de postura- SÍ/NO  
  
(14) La superfície de la taula és d'acabat mat per a evitar reflexos- SÍ/NO  
  
Cadira  
(15) La cadira disposa de cinc punts de suport en el sòl que li permeta una base de suport estable- SÍ/NO  
(16) L'altura de la cadira és regulable, el respatler és inclinable i la seua altura ajustable- SÍ/NO  
(17) Pot regular l'altura de la cadira de manera que els colzes queden al nivell de la taula de treball i pot posar els peus en el sòl o sobre un reposapeus- SÍ/NO  
(18) Funcionen correctament els dispositius de regulació- SÍ/NO  
  
(19) Li permet la cadira una posició adequada (asseguda amb l'esquena recolzada en la zona lumbar)-  
(20) El disseny de la cadira li facilita la llibertat de moviments- SÍ/NO  
  
Entorn de treball/ condicions ambientals  
Espai de treball  
(21) Disposa d'espai suficient per a accedir al seu lloc de treball, així com per a alçar-se i asseure's sense dificultat- SÍ/NO  
  
Il·luminació/reflexos/enlluernaments/ finestres  
(22) Disposa en general, d'il·luminació natural que pot complementar-se amb una il·luminació artificial quan la primera no garantisca les condicions de visibilitat adequades- En qualsevol cas, el lloc té una il·luminació que permet fer la tasca amb comoditat. SÍ/NO  
  
(23) Hi ha alguna font de llum que incidisca directament en la cara- SÍ/NO  
(24) Percep reflexos molestos en la pantalla- SÍ/NO  
(25) El lloc de treball està orientat de manera que s'eviten enlluernaments o reflexos- SÍ/NO  
(26) Si hi ha finestres, disposen de cortines o persianes que permeten regular l'entrada de llum- SÍ/NO  
  
Temperatura/ humitat de l'aire  
(27) Es manté un nivell adequat de temperatura i humitat en qualsevol època de l'any- SÍ/NO  
(28) Es pot realitzar una ventilació periòdica- SÍ/NO  
  
Soroll  
(29) El soroll ambiental permet desenvolupar el treball sense interferències- SÍ/NO  
  
Condicions psicosocials / organització del treball  
Gestió del temps  
(30) Es planifica el temps de treball per a no superar la jornada diària- SÍ/NO  
(31) Pot seguir el propi ritme de treball i fer xicotetes pauses voluntàries per a previndre la fatiga- SÍ/NO  
(32) Es pot fer el treball amb la concentració adequada sense distraccions- SÍ/NO  
(33) Disposa dels mitjans d'informació i comunicació amb el personal de l'organització- SÍ/NO  
(34) Disposa de la infraestructura per a la resolució d'incidències informàtiques- SÍ/NO  
  
Condicions de seguretat  
Ordre i neteja  
(35) L'àrea de treball disposa de suficient espai per a evitar entropessons o colps- SÍ/NO  
(36) El cablejat elèctric i/o la instal·lació telefònica estan fora de les vies de pas o àrea de treball per a evitar possibles entropessons- SÍ/NO  
  
(37) Es manté l'ordre i la neteja en el lloc de treball- SÍ/NO  
  
  
Risc elèctric  
(38) El sistema elèctric es troba en bones condicions (cables, endolls i connexions elèctriques, etc.)- SÍ/NO  
(39) Es disposa de suficients endolls per a evitar un ús excessiu de regletes o dispositius similars- SÍ/NO  
(40) Desconnecta els aparells elèctrics quan no ha d'usar-los- SÍ/NO  
  
  
Actuacions en cas d'incendi o emergència  
(41) Coneix com actuar en cas d'incendi o una altra situació d'emergència- SÍ/NO  
  
Mesures d'adaptació  
(42) En el cas que el lloc de treball presencial compte amb alguna mesura d'adaptació establida pel Servei de Prevenció de Riscos Laborals, la pot implementar en el lloc no presencial- SÍ/NO  
  
  
Observacions / arxius adjunts.  
Localitat, data i signatura  
  
  
Clàusula deure d'informar  
El qüestionari d'autoavaluació de prevenció de riscos laborals i seguretat en el lloc de treball dins del programa del teletreball requereix del tractament de dades personals, per la qual cosa, d'acord amb el que s'estableix en l'article 13 del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, s'informa la persona interessada en els termes següents:  
  
i) La responsable del tractament és la Conselleria de Justícia, Interior i Administració Pública, amb domicili al carrer de la Democràcia núm. 77, 46981 València.  
j) Pot contactar amb la Delegació de Protecció de Dades de la Generalitat Valenciana a través del compte de correu ckz@tqz.ge o dirigint un escrit al passeig de l'Albereda, 16 - 46203 València.  
k) Amb base jurídica en el compliment d'una missió realitzada en interés públic i en l'exercici de poders públics conferits a la conselleria responsable del tractament, la Llei 10/2010, de 9 de juliol, d'ordenació i gestió de la funció pública valenciana, i la Llei 31/1995, de 8 de novembre, de prevenció de riscos laborals, legitimen aquest tractament de dades amb la finalitat de comprovar que les condicions en què s'exercisquen les funcions del lloc de treball mitjançant teletreball no suposen un risc per a la salut de la persona teletreballadora.  
  
l) El destinatari al qual se cediran les dades segons estableix el decret serà l'òrgan competent en matèria de prevenció de riscos laborals.  
m) No està previst realitzar transferències internacionals de dades.  
n) Les dades personals es conservaran durant el temps necessari per a complir amb la finalitat per a la qual es recapten i pels terminis establits en les normes vigents per a complir obligacions i responsabilitats legals, i seran suprimides d'acord amb el que s'estableix en la normativa d'arxius i documentació.  
o) Les persones interessades podran exercitar el dret d'accés a les seues dades personals, la rectificació o supressió d'aquests, la limitació o oposició al seu tractament, bé mitjançant un escrit, prèvia identificació, dirigit a l'òrgan responsable del tractament per correu postal o presentant-lo davant un registre d'entrada presencial, o bé a través del tràmit telemàtic publicat en la seu electrònica de la Generalitat Valenciana:  
  
https://www.gva.es/es/proc19970  
h) Si les persones interessades entenen que s'han vist perjudicades pel tractament de les seues dades o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible en la pàgina web https://www.aepd.es/  
  
  
  
  
ANNEX IV  
Barem per a la selecció del personal que sol·licite la seua participació en el programa de teletreball del personal laboral propi de l'ATMV  
  
El barem que s'aplicarà a les treballadores i treballadors que, de manera voluntària, sol·liciten participar en el programa de teletreball del personal laboral propi de l'ATMV consta dels punts següents:  
1. Aspectes relacionats amb la vida familiar i laboral (màxim 19 punts):  
a) Diversitat funcional, d'acord amb el que s'estableix en la Llei 51/2003, que impedisca o dificulte la mobilitat i l'accés al lloc de treball.  
Igual o més de 33 %: 3 punts.  
Igual o més de 65 %: 4 punts.  
Igual o més de 75 %: 5 punts.  
Si en la resolució que reconega el grau de discapacitat consta al seu torn el reconeixement d'una mobilitat reduïda, s'atorgaran 2 punts addicionals.  
b) Càrregues familiars: tindre a càrrec seu menors d'edat o persones amb una diversitat funcional o que requerisquen una atenció especial (fins a 7 punts).  
1 punt per cada fill/a entre 12 i 18 anys.  
2 punts com a màxim, per cada fill/a menor de 12 anys.  
3 punts per cada fill/a o un altre familiar amb discapacitat reconeguda o nivell de dependència declarada, o que requerisca una atenció especial degudament acreditada, sempre que hi haja relació de convivència i no exercisca activitat retribuïda. La puntuació per aquest criteri podrà ser acumulada a qualsevol dels dos anteriors.  
Les referències efectuades a fills i filles s'entenen fetes també a les persones que es troben en règim de tutela, acolliment o guarda amb finalitats d'adopció.  
c) Distància en quilòmetres des del domicili habitual de la persona treballadora fins a aquella on exerceix les seues funcions: (fins a 5 punts).  
De 0 a 5: 0 punts:  
De 5 a 10 km: 1 punt.  
De 10 a 20 km: 2 punts.  
De 20 a 35 km de distància: 3 punts.  
De 35 a 50 km de distància: 4 punts.  
De més de 50 km de distància: 5 punts.  
  
2. Antiguitat en l'Administració (màxim 3 punts).  
Fins a 10 anys d'antiguitat: 1 punt.  
Entre 10 i 15 anys d'antiguitat: 2 punts.  
Més de 15 anys d'antiguitat: 3 punts.  
  
3. Altres aspectes:  
Quan no es tinga reconegut un grau de discapacitat igual o superior al 33 % i per raó de malaltia llarga o crònica no siga possible realitzar la jornada laboral completa, aspecte que haurà d'acreditar-se per la Unitat de Valoració Mèdica d'Incapacitats: 2 punts.  
La màxima puntuació que es podrà obtindre, per al conjunt dels criteris d'aquest barem, és de 22 punts.  
  
  
  
ANNEX V  
Qüestionari d'avaluació del treball realitzat  
  
Programa de teletreball personal laboral propi de l'ATMV  
Pla personal de treball personal laboral propi de l'ATMV  
  
Dades relatives al lloc de treball  
  
Lloc en modalitat de teletreball  
(denominació, número i persona que l'ocupa)   
Persona responsable de la unitat administrativa competent per a efectuar el seguiment   
Òrgan superior o directiu de adscripció   
Conselleria o organisme   
  
1. (Nom de l'activitat)  
- Freqüència compromesa del nombre de vegades que l'activitat es realitzarà: (nombre)  
  
Indicadors Data d'avaluació Percentatge de compliment Accions correctores i motivadores  
   
   
   
  
- Data de finalització de l'activitat:  
  
2. (Nom de l'activitat)  
- Freqüència compromesa del nombre de vegades que l'activitat es realitzarà:(nombre)  
  
Indicadors Data d'avaluació Percentatge de compliment Accions correctores i motivadores  
   
   
   
  
- Data de finalització de l'activitat:  
  
3. (Nom de l'activitat)  
- Freqüència compromesa del nombre de vegades que l'activitat es realitzarà:(nombre)  
  
Indicadors Data d'avaluació Percentatge de compliment Accions correctores i motivadores  
   
   
   
  
- Data de finalització de l'activitat:  
  
Data  
Signatura. La persona responsable de la unitat administrativa competent per a efectuar el seguiment  
  
Clàusula del deure d'informar  
Les dades recopilades en aquest formulari seran tractades per la conselleria a la qual estiga adscrita la persona que l'emplena. Aquesta conselleria actuarà com a responsable d'aquest tractament la finalitat del qual és el control i avaluació de la prestació de serveis del personal que es trobe en condició de persona teletreballadora.  
Les persones interessades podran exercir el dret d'accés a les seues dades personals, la rectificació o supressió d'aquestes, la limitació o oposició al seu tractament, bé mitjançant un escrit, amb identificació prèvia, dirigit a l'òrgan responsable del tractament per correu postal o presentant-lo davant un registre d'entrada presencial, o bé a través del tràmit telemàtic publicat en la seu electrònica de la Generalitat Valenciana  
https://www.gva.es/es/proc19970  
  
També podran contactar amb la Delegació de Protecció de Dades de la Generalitat Valenciana a través del seu compte de correu kkg@uyg. es o presentant un escrit en un registre presencial, dirigit al passeig de l'Albereda, 16 (46319 València), en tots dos casos presentant documentació d'identificació de la persona interessada.  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible en la pàgina web   
https://www.aepd.es/  
  
Per a més informació, pot accedir al Registre d'Activitats de Tractament publicat en la pàgina web de la conselleria a la qual està adscrit i consultar l'activitat corresponent a Gestió de Recursos Humans.